върху вноса на някои приготвени или консервирани цитрусови плодове (по-специално мандарини и т.н.) с произход от Китайската народна република.
 (7)
 Размерът на окончателното антидъмпингово мито беше между 361,4 и 531,2 EUR за тон нетно тегло.
 1.1. Решение във връзка с Xinshiji
 (8)
 С решение от 17 февруари 2011 г. по дело T-122/09 — Zhejiang Xinshiji Foods Co. Ltd и Hubei Xinshiji Foods Co. Ltd срещу Съвета на Европейския съюз, подкрепян от Европейската комисия (8) („решението във връзка с Xinshiji“), Общият съд отмени първоначалния регламент в частта му, която се отнася до жалбоподателите Zhejiang Xinshiji Foods Co., Ltd. и Hubei Xinshiji Foods Co. Ltd.
 (9)
 Решението на Общия съд се основаваше на мотива, че Комисията е нарушила правата на защита, като не е предоставила необходимата информация на жалбоподателите за установяване дали предвид на структурата на пазара корекцията на експортната цена към тази на франко завода на вносителя е била подходяща, за да се сравни експортната цена и цената на промишлеността на Съюза на едно и също ниво на търговия. Общият съд счете също така, че Комисията е нарушила задължението да посочи мотивите, тъй като мотивите за съответната мярка трябва да се съдържат в самия текст на мярката и не могат да бъдат изложени в писмени или устни обяснения, представени впоследствие, когато мярката вече е обект на производство пред юрисдикция на Европейския съюз.
 (10)
 През април 2011 г. Комисията внесе обжалване (C-195/11P) с искане за отмяна на решението във връзка с Xinshiji. След като на 22 март 2012 г. Съдът на Европейския съюз („Съдът“) обяви първоначалния регламент за недействителен (вж. съображение 16 по-долу), Комисията оттегли обжалването си, тъй като то стана безпредметно.
 (11)
 На 3 декември 2011 г. Комисията публикува известие за частично подновяване на антидъмпинговото разследване (9) („първото известие за подновяване“), за да изпълни решението на Общия съд във връзка с Xinshiji. Подновяването беше ограничено до установяване дали с оглед на структурата на пазара корекцията на експортната цена към тази на франко завода на вносителя е била подходяща, за да се сравни експортната цена и цената на промишлеността на Съюза на едно и също ниво на търговия.
 (12)
 Едновременно с това всички заинтересовани страни получиха документ с приложения, в които се разясняваха основанията за корекцията на разходите след вноса, която е била взета предвид при изчисление на цената на продуктите с произход от КНР.
 (13)
 На заинтересованите страни беше предоставена възможността писмено да изложат становищата си и да бъдат изслушани в рамките на срока, посочен в известието.
 (14)
 На всички страни, които поискаха да бъдат изслушани в рамките на съответния срок и доказаха, че има основателни причини да бъдат изслушани, беше предоставена тази възможност.
 (15)
 Двамата заявители износители, осем вносители, две сдружения на вносители и едно сдружение на производители заявиха, че са заинтересовани страни.
 1.2. Решение във връзка с държавата аналог
 (16)
 На 22 март 2012 г. по дело C-338/10 – Grünwald Logistik Service GmbH (GLS) срещу Hauptzollamt Hamburg-Stadt („решение във връзка с държавата аналог“), Съдът обяви първоначалния регламент за недействителен (10).
 (17)
 Съдът заяви, че тъй като Комисията и Съветът